Апошні пункт нашай экскурсіі – помнік шахцёру на адной з цэнтральных плошчаў, які ўражвае сваёй маскуліннасцю. Дзяўчына з нашай кампаніі робіць каля дзесяці кадраў з розных ракурсаў гэтай сапраўды мужчынскай постаці, і я цалкам яе разумею. Наш трохгадзінны шпацыр сканчаецца (роўна столькі нам спатрэбілася, каб з дапамогай мясцовага краязнаўцы абысці знакавыя мясціны гораду). Мы адпраўляемся далей на поўдзень.